บาทเปิด32.85/86อ่อนค่า
เงินบาทเปิด 32.85/86 อ่อนค่า หลังประธานธนาคารกลางยุโรป ส่งสัญญาณกระตุ้นศก.เพิ่มเติม
7 พ.ย. 2557

เงินบาทเปิด 32.85/86 อ่อนค่า หลังประธานธนาคารกลางยุโรป ส่งสัญญาณกระตุ้นศก.เพิ่มเติม
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 32.85/86 บาท/ดอลลาร์สหรัฐฯ ปรับตัวอ่อนค่าจากวานนี้ (6 พ.ย. 57) ที่ปิดตลาดเย็นนี้อยู่ที่ระดับ 32.81/82 บาท/ดอลลาร์ แม้ว่าผลการประชุมของธนาคารกลางยุโรป (ECB) จะคงดอกเบี้ย แต่สิ่งที่ตลาดสนใจคือถ้อยแถลงของมาริโอ ดรากิ ประธาน ECB ประกาศในการแถลงข่าวภายหลังการประชุม
"ประธานอีซีบีระบุว่า อีซีบีจะเริ่มซื้อตราสารหนี้ที่มีหลักทรัพย์ค้ำประกัน (Asset-backed Securities : ABS) ในเร็วๆนี้ เพื่อขยายงบดุล โดยจะดำเนินต่อไปเป็นระยะเวลาอย่างน้อยสองปี โดยการซื้อสินทรัพย์ และการปล่อยสินเชื่อดอกเบี้ยต่ำระยะยาว (Targeted LTRO) จะส่งผลอย่างมากต่องบดุลของอีซีบี ซึ่งความเคลื่อนไหวดังกล่าวช่วยให้นักลงทุนคลายความวิตกกังวลเกี่ยวกับแนวโน้มเศรษฐกิจยูโรโซน"นักบริหารเงิน กล่าว           
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.85-32.92 บาท/ดอลลาร์ โดยนักลงทุนรอดูตัวเลขการจ้างงานนอกภาคเกษตรของสหรัฐฯคืนนี้ ซึ่งผลที่ออกมาจะมีผลต่อทิศทางเงินบาทและราคาทองคำแน่นอน